
1LLUSTRISS. ET REVERENDISS. EPISCOPO 



JOSEPHO GRASSERIO 



NOMINE ET JUSSU COLLEGII CANONICORUM 
ECCLESIE CATIIEDHALIS TARV. 



ANTONIUS CAN. PELLIZZARI 



Te primum sex abhinc annis, cum ad hanc T ar- 
vis anam Ecclesiam Episcopus accederes , alloquutus sum 
publica gratulatione ex suggestu in Cathedrali templo , 
Collegii Canonicorum jussu et nomine , laeta stipatus homi- 
num cujusque ordinis frequentia ; nunc quasi privatim , non 
voce , sed per epistolam eorundem jussu et nomine alloqui 
jubeor discedentem in magna et comniuni omnium pertur- 
batione et moestitudine. Quid non commoveri? quid non 
adjlicfari bonus quisque potest , cum sibi vigilem Episcopum 
atque adeo sollicitum Patrem auferri videat? quo f rui vix 
tandiu datum est , donec sedulitatem ejus experiri , virtu- 
tesque satis cognoscere posset. Atque illud etiam hoc loco 
aegre fero , non posse me tecum agentem de virtutibus tuis 
verba facere , ne , si animi tui modestiae obviam iero , 
scribentem juxta et verba averseris , perinde quasi haec 
assentatorum ritu comminisci auderem. Quamquam , ut omnia 

silentio praeteream , at ex hominum animis , quod de Te 
judicium fecerunt ( discessu enim tuo privari se existimant 
praecellenti bono ./ dulcique praesidio ) nunquam abolescet. 
Quid porro de Canonicorum collegio dicam , cui Tu non 
dubia amoris et voluntatis signa ostendisti ? Proplerea , cum 
Te praesentem Omni studio et fide ipsi semper coluerint , ma- 
ximique fecerint; tum maxime abeunti hac die observantiae 
atque obsequii significationes exhibendas putant. Sic igitur 
habeto , Amplissime Praesul , quamvis Silim Athesi mutes , 
tuorum benefactorum , tuaeque in nos clementiae et comi- 
tatis memoriam nulla obruet oblivio , nullum tempus delebit • 
Atque ut aliquo exteriori indicio cordis sensa testemur , 
illud nobis in mentem venit ut nomini tuo libellum dice- 
mus , quem si benigne exceperis , ad caetera beneficia tua 
etiam cumulus accedet. In hoc libello decessoris tui vita 
breviter strictimque descripta est ejus , qui satis recenti 
memoria quintus a Te retro fuit in numero Episcoporum 
hujusce S. Tarvisanae Ecclesiae , Augusti videlicet Zacco. 
Hic primum Corcyrensem Archiepiscopus . deinde hanc Epi- 
scopus rexit Ecclesiam. Narrationem vero vitae praestan- 
tissimi Praesulis tradidit eruditissimus vir Antonius Scotus. 
hujus collegii nostri Canonicus : nisi quod perpauca huc 
vel illuc addenda duximus , sicuti locus his esse videbatur. 
Praeterea et hoc peropportune cessit , ut nobis haesitantibus 
et perquirentibus , aliquid domesticum , ut ita dicam , se 
obtulerit , quod nostrum quodammodo existimari possit , 

quodque Tibi , qui hanc eandem tenuisti Episcopalem Se- 
dem , quae olim tenebatur a Zacco , cujus Tu praeclaris- 
simas etiam virtutes imitaris , optime congruat . 

Jam vero Tibi perjucundum illud fuisse certum est , 
quod allatus jampridem Vindobona nuntius attulit ; virum 
nempe illum Tibi in hac Episcopali Sede sufficiendum re- 
nuntiari , quem Tibi carissimum esse in compertis habemus ; 
quippe qui illi , cum virtutes , quibus abunde praeditus est, 
perspectas haberes , plurimum tribuere consueveris , atque, 
adeo in partem curarum , laborumque tuorum adsciscere 
minime dubitaveris. Clementissimus enim ac piissimus Impcr. 
et Rex noster Frjxciscus hujusmodi virum Summo Pontifici 
obtulit , quem Ecclesiae huic sua auctoritate praeficeret , 
cui tuto concreditam fuisse gauderes : non enim ab ea ita 
discedis , ut amor , yuo eam prosequebaris, minuatur aut 
nimis deferveat. Sed et nobis optime eodem tempore factum 
est , ut multo ante quam abires , cum de successoi'e incerti 
atque anxii trepideremus , certiores redderemur virum ta- 
lem esse designatum , qui notus jam et probatus omnibus , 
omnium quoque ex discidio tuo dolorem acceptum leniret , 
expectationemque et vota compleret. Quo quidem fit ut ipse 
Imper. et Rex noster non modo nobis non auferre benefi- 
cium quo primum Te nobis donandum curavit; sed illud 
quodammodo instaurare et renovare videatur. Atque eo 
gratius nobis cumulatius q ue beneficium visum est , quod no- 
va quadam nec communi ratione ex hoc ipso Canonicorum 

caetu delegerit , quem exhiberet Pontifici Maximo , ut eum 
ex aequalium subselliis ad supremam in hac eadem Tar- 
visana Ecclesia sedem traduceret. Quo quidem factum est., 
ut novum decus ac splendor accesserit ordini nostro , atque 
ipsa haec Ecclesia , tum et civitas ipsa simul se honestari 
gaudeat. Quare nihil aliud in hac rerum vicissitudine no- 
bis optandum restat , nisi ut Te Deus O. M. , cujus pro- 
videntiae obsequeris , incolumem tueatur ac sospitet : tum 
ne tua ex memori mente eorum recordatio excidat , qui 
Te hinc alio commigrantem summo studio deducere , et 
prosequi contendunt 

AUGUSTI ARCHIEPISCOPI ZACCO 

EPISCOPI TARVISANI 

»; * ' 

COMMENTARIUM 

ANTONII SCOTI CAN. TARV. 

I. A.ugustus Zacco Francisci filius, Veneta de gente patricia 
profectus, natus est Patavii IV. Non. Jan. MDCLXH. Non est 
cur quaeramus quae mens ejus fuerit, quodque studium a pue- 
ritia atque ab adolescentia, cum satis indicent quid de eo sen- 
tiendum sit ea, quae quasi ingenii sui primitias adolescens literis 
mandavit. Nam multa natu grandior . et graviora conscripsit : 
quorum plurima in scriniis suis licet latere passus sit, ostendunt 
tamen quanto opere in literarum , ac scientiarum 6tudia incu- 
buerit. Bona indole praeditus , sanctisque moribus , clericali mi- 
litiae se addixit , ut amplissimos , quos sibi patria contulisset 
honores, declinaret. Quo quidem in gradu cum nova in dies 
ederet exempla virtutum , factum est , ut in praeclarissimum 
gravissimumque collegium Canonicorum Ecclesiae Patavinae jure 
meritoque adlegeretur. Tali dignitate auctus, vix annos natus 
vigind septem , eo magis , quasi sibi admoto calcari , incensus , 
se totum persequendis colendisque virtutibus tradidit. Accidit 
etiam ut perfectum virtutum omnium exemplar ante oculos sibi 
quotidie versaretur , sanctissimus videlicet Gregorius Cardinalis 
Barbadicus , qui tunc temporis Patavinae Ecclesiae clavum re- 
gebat: quo praeeunte, non potuit quin vestigia ejus sequeretur. 

Quare , cum se ipse illi Cathedrali Ecclesiae jurejurando obli- 
£ asset , quidquid muneris sui esse intelligebat , quidquid ad Dei 
cultum spectare videretur , sedulo exequabatur. Quia vero in 
tractandis negotiis insigni erat instructus ingenio , ideo Patavi- 
num Capitulum ei, quae majoris momenti essent, negotia de- 
mandabat. Sed non modo strenuam fidelemque operam Eccle- 
siae suae navavit , verum etiam de animarum salute sollicitus , 
praeter caetera pietatis officia, ad imbuendos Christiana doctri- 
na pueros toto pectore incubuit. 

II. Sciens autem mendicos, et errones, pane, qui parvulo- 
rum panis vocatur , prae aliis indigere ( nam fere semper , 
quasi oves Christi non sint , non est qui eorum curam ha- 
beat ) hinc non tantum quae ad aeternam salutem comparan- 
dam plane sunt necessaria , sed non semel Deum ipsum igno- 
rant : tanta commotus necessitate statuit opem miseris ferre , 
ne res tanti momenti pessum irent. Scholam igitur instituit, in 
qua ipsi tantum convenirent, eamque unice deperibat, et sin- 
gulis diebus dominicis, frequenti ipsorum caetu, et Praeses, et 
Praeceptor adibat caelesti doctrinae pabulo eos nutriturus. Ut 
vero eosdem alliceret , singulis quotidie , cum interessent , sti- 
pem conferebat. 

DI. Tantae igitur pietatis, summaeque prudentiae fama, quae 
jam late percrebuerat , permotus Clemens XI. Romanus Ponti- 
fex , eum anno millesimo septingentesimo sexto III. Cal. Juni 
ad Corcyrensis Ecclesiae regimen promovit, ejusque electionem 
pie decima quinta Novembris in frequenti Cardinalium Collegio 
renunciavit. Qui consecratus in Ecclesia Divi Marci almae 
Urbis a Cardinali Rubino die vigesima prima ejusdem Novem- 
bris , septima sequentis Martii per Cardinalem Panphilium Pallio 
fuit insignitus. Die vero sexta Octobris anni sequentis , juxta 
antiquam Graeci ritus supputationem , Roma appulit Corcyram , 
non sine maxima septem supra triginta dierum morosae navi- 

gationis molestia. Sed affecta ejus, ob difficilem navigationem, 
valetudine , distulit usque ad diem nonam Novembris accipere 
solemni ritu Ecclesiae Corcyrensis habenas. Quantopere Eccle- 
siam suae fidei commendatam adamaverit , protexerit , ornave- 
rit , vel ex paucis , quae subjcientur , satis patebit. 

IV. Statim igitur ac Corcyrensem gregem suum regendum 
suscepit , sibi proposuit honorem Dei procurare , -quacumque 
humana ratione posthabita , mirum sane , difficile , et plenum 
aleae periculosae negotium, aestimanti praesertim obstinatissimam 
Graecorum indolem , <jui interdum in eadem Cathedrali Sacra 
faciunt. Atque liinc patet quo ipse consilio et mente opus illud 
confecerit , in quo agit de Graecprum schismate , eorumque 
•cavillationes refellit. Sed ct novum creabant incommodum ho- 
mines ex diversis regionibus illuc confluentes , falsa imbuti Re- 
ligionis doctrina , qui saepe in Venetorum copias assumi pete- 
bant , ut stipendia facerent. Continuo intellexit multiplici malo 
laborare Ecclesiam suam , cui ut occurreret, certa quasi lege 
tum Graecorum , tum ladnorum , tum etiam alienigenarum mo- 
res aggreditur instruere. Probe autem sciens Pastoris exemplum 
valere plurimum ad informandum gregem, ac tantum non uni- 
ce, sacris obeundis caeremoniis semper intererat: neque Ponti- 
ficalibus tantum , verum etiam iis , quae privatae censentur pie- 
tatis : uno verbo ubicumque seu foris , seu domi fuisset , ex 
ejus vivendi ratione prodibat numquam intermissus Religionis 
et pietatis amor. Quoniam autem in sua Archiepiscopali Ecclesia 
mos non erat , ut Dominicis diebus Quadragesimae populo expo- 
neretur de genu adorandum honorario in solio Augustissimum 
Sacramentum , id in posterum fieri decrevit , imposito edam 
sibi ultro onere cereis bene mukis altare ipsum adornandum, 
ad majorem divini cultus magnificentiam. 

V. Oves autem sibi commissas ut ad meliorem frugem revo- 
caret , Christianam doctrinam enixe promovit : et quicumque 



Digitized by Google 




}t>x 



10 

eam .calleret, ei auctor erat, ut suam aliis doctoris praestaret 
operam , ac feliciter exemplo magis , quam voce persuadebat. 
Itaque vidisses Praesulem statis diebus, s tatisque horis, nihil 
pensi facientem , si vel aestu ferveret aer , vel saeva tempestas 
atque aspera hiems, molestiam qualemcumque facesseret, crea- 
retve periculum , vidisses , inquam , eum tenellis pueris , instar 
matris amantissimae , et iisdem insidentem una subselliis , prima 
Fidei rudimenta tradere; immo rudissimum, et abjectissimum 
quemque , in deliciis habere , illi blandiri , ac propemodum ad 
oscula ipsa descendere. Ab udienda recitatione expeditus , Ca- 
thechesin, ut ajunt, instituebat ; cui frequentes aderant non La- 
tini modo , sed etiam Graeci ; eamque obibat stans semper , 
neque infra justae horae spatium. Dum autem caelestis doctri- 
nae pabulum ita frangeret , adeo vocem intendebat et vires , ac 
tanto charitatis aestu efferebatur, ut ad lacrymas usque audien- 
tium corda afficeret, penitusque pervaderet. Ais tu et labore pene 
confectus, adeo sibi non consulebat, ut e templo non ante di- 
scederet , quam rite Deiparae elogium , quod litanias nuncupant, 
palam omnibus caneretur. 

VI. Ecclesiasticis quoque mire facundus et blandus persuasit, 
ut aliis exemplo bonorum operum praelucerent, neque pateren- 
tur ut simultate ulla fraterna inter se charitas desideretur , aut 
dissuatur , aut etiam frigescat : quod quam bene ei successisset 
cernere est oculis inspicienti Corcyrensem Clerum ita composi- 
tum , ut cor unum, et animam unam dicere potuisses: usque 
adeo cum palam omnibus , tum intra domesticos parietes , ar- 
dentes in manibus lucernas praeseferebant Ecclesiam suam , 
quae quasi Sparta, ei obtigit, cum multiplici rerum inopia la- 
borare comperisset, earum praecipue, quae ad Dei cultum spe- 
ctant ornatumque ; sacra supellectili satis laute ditavit , tabulasque, 
Venetiis deductas sacram aliquam referentes lustoriam , eleganti 
et deaurato munitas ac circumseptas ornamento , Choro , quem 

dicunt , applicuit : nec non lampadibus argenteis , et candelabris 
aras singulas adornavit. Idem tamen in suae Archiepiscopalis 
Ecclesiae ornatu , licet magnifico , non conquievit ; sed ad au- 
gendum ibidem Dei cultum animum intendit, idque praestitit tria 
instituens beneficia ( inansionarias dicunt ) , quorum primum 
Sancti Constantini nuncupatum obtinenti id onus imposuit, ut 
divinis interesset officiis : alteri eorum praedia attribuit , quae 
ipsemet quadraginta , supra ducenta , ducatis aureis comparave- 
rat ; voluitqfoe sacerdotem electum Choro mancipatum , et prima 
luce ad aram quotidie litare. Quo autem tempore Tureae Cor- 
cyram circumsederunt , atque oppugnarunt , .solo aequaverant 
molendinum , a quo Archiepiscopis certa annua pecunia pen- 
debatur : id Augustus noster mille et septingentis nummis ( vul- 
go Reali ) restituit , censumque ex illo refecto , tertio mansio- 
nario destinavit , ut cum aliis Canonicis Horarum pensum quo- 
tidie cantu persolveret , et hora meridiei proxima sacrum face- 
ret, stipe etiam accepta, utpote integra illi facultate commodo 
cujuscumque petentis spiritualem Missae valorem attribuendi» 
Tertiam hanc sic institutam Mansionariam , cum postea Augusti 
successor Praesul irritam fieri conatus esset, ratam habuit , fir- 
mavitque decreto Romana Sedes. In eamdem insuper Ecclesiam 
Sodalitium sub invocatione Crucifixi Domini primus induxit, 
cui tres supra triginta fratres adseribi voluit , idemque aere pro- 
prio affatim locupletavit. 

VII. Qualiscumque tamen ejus fuerit in suam Ecclesiam mu- 
nificentia, mirum quantum beneficus fuit in pauperes. Ubi pre- 
cibus se daret , semper praesto erat loculus pecuniae vi bene 
multa refertus, quam in eos erogaret praecipue pauperes, quos 
verecundia domi coercebat , quorum si quem aliena etiam voce 
digna fides ei commendaret, continuo mandabat familiari cui- 
dam suo , ut pro modo necessitatis omnia supplici suppeditaret, 
quippe memor , dictum a Christo in Evangelio : nesciat sinistra 



Digitized by Google 




13 

tua quid faciat dextera tua. Singulis praeterea Sabbatis pro 
ea , qua in Deiparam ferebatur pietate , obviis promiscue omni- 
bus elemosinam impendebat. Quid plura ? Quam plurimos men- 
strua frumenti, et vini stipe sustentabat , harumque largitionum 
Cancellarius ejus erat et procurator, et testis. Virgines , nuptae, 
viduaeque necessariis vestibus destitutae eo , ut provido patre, 
utebantur; quippe qui non patiebatur quidqnam al) eis deside- 
rari. Nobiles autem , honestosque homines indigentes, non modo 
suavissimis verbis erigebat , verum etiam auri , argentique op- 
portunum subsidium praestabat. Maxime autem omnium digna, 
quae literis mandetur , ejus pietas erga Sanctimonialem e Ger- 
mania, quae cum ejusdem gentis duce auxiliariae cohortis, in- 
sciis custodibus , aufugerat r a quo tandem neglecta , eo inopiae 
devenerat ( digna suo piaculo merces ), ut omni plane alimonia, 
cultuque destituta, humi cubare cogeretur, strato vilissimis pa- 
leis lecto. Dei adspirante gratia , quibus premeretur angustiis , 
Archiepiscoptun certiorem fecit , qui nihil primo deliberans , 
mox gliscenti misericordiae obsecundans , omnia ad vitam neces- 
saria , una cum lecto , ad eam deferri jussit , suorumque operat 
praestitit , nein posterum quidquam illi alimentorum deesset. Per 
medicos quoque , et medicamina de suo comparata , ejas repa- 
randae saluti impense consulens. Interim audit , nescio quo ca- 
su nudam illam cubare ; statim , quia melior tunc subsidii ra- 
tio non suppetebat, aliquot de suis subnculas ad eam mittit vere 
Pater , planeque misericors. Ubi tandem convaluit , animae cu- 
ram egit: commendatamque de meliorr nota Venerias mittit , ut 
in Germaniam caute reduceretur. Adde , ubi rescivit, quosdam 
inter Germanos milites , qui Venetorum aere merebant , apo- 
statas esse, qui sacra a familia, eui nomen dederant, impie 
transfugerant, haud mora eos advocat , validisque rationum mo- 
mentis eorum discuriens tenebras, efficit, ut ad cor redeant: 
ita resipiscentes illi ad suos Fratres redire statuunt ; eosque , ut 

a suis Praelatis misericorditer exciperentur , commendatitiis lite- 
ris Augustus prosequitur, commodo quoque instructos viatico. 

VUI. Sed non unam perditam ovem de alienigenis ad Christi 
ovile Pastor bonus revocavit: mirum enim quot Judaeorum Cor- 
cyrae morantium ferream duritiam fregerit, viceritque. Ut autem 
Neophyti Christiana doctrina imbuerentur , doctis et spectatae 
virtuti^ viris claustralem philosophiam profitentihus , et praeser- 
tim Societatis Jesu , ad id ex- Italia accitis , alimenta praestabat. 
Ipse autem Cathecumenos , statim atque satis didicerant , quae 
scitu sunt necessaria, gaudio triumphans baptizabat; et ne po- 
stea eosdem coactos vitam tolerare precario, et passim petito 
pane paeniteret , quod divitiis se se abdicassent , ut Christum 
sequerentur ; suis sumptibus, quaecumque usui forent , suppe- 
ditebat : eorum filias , donec nuberent, alebat de suo , non ta- 
men sine delectu sponsi, quem singulis probatis moribus con- 
quirebat, dotis quoque nomine, erogato pretio, si eam dare 
parentes aliquando recusarent : viris vero ut adscriberentur mi- 
litiae satagebat , non inter gregarios tamen , sed inter ordines 
majorum partium, ut ajunt latini. Caeterum insignis, et memo- 
ria posterorum digna Judaeae Viduae, ejusque non infimae 
sortis conversio, quae ita Sacram Scripturam tenebat, et fidei 
Catholicae dogmata probe callebat , ut Sacerdotes , quos Regu- 
lares nuncupant , ad eam erudiendam missi, invenerint ad ba- 
ptismum mox suscipiendum satis instructam agnoverint ac pro- 
nunciaverint: adeo magnus in eam operae fructus derivatus fu- 
erat e Catliechesi, cui quotidie interesse consueverat. Baptismo 
tamen illico initiari distulit , nempe sollicita ac dolens de duabus 
filiabus , et filio , quos in infedilitate reliquerit. Sed maternus, 
quo prolem prosequebatur, amor eam a sancto consilio deter- 
rere non potuit , tacite quippe secum reputantem , extra Catho- 
licam Ecclesiam nullum esse ad aeternam salutem aditum. Hinc 
rebus suis consulens , liberis quoque suasit , ut in ejus senten- 

tiam consentientes , Christi una partes sequerentur ; et quoniam 
Deo adjuvante feliciter persuasit , omnes una die lustrali lava- 
cro Archiepiscopus expiavit; ita quos amantissima mater gra- 
ves inter dolores enixa fuerat , laeta iterum caelo peperit : lacta 
deinde magna laetitiae accessione, cum vidit opera, et impen- 
sis Arciuepiscopi nuptui datas viris ditioribus et honestis. Sup- 
putent alii Lutheri Asseclas, Calvinistas , Anabaptistas % Janse- 
nistas , Pelagianosque , aliosque Romanae Ecclesiae invisos gre- 
garios milites, aut duces, qui solemnibus caeremoniis, non modo 
in manu Sacerdotis alicujus de multis e Societate Jesu, quibus 
id muneris mandatum fuerat, sed etiam coram ipso Archiepi- 
scopo antiquos errores abjuraverunt. 

IX. Tanti autem summus terrestrium copiarum dux Praesu- 
lem nostrum laciebat , ut aequo animo , atque adeo' libenter , 
in tentisque auribus eum audiret de Cltristiana Religione disse- 
rentem ; cum , praeter eum , nemini his super rebus coram illo 
vel hiscere liceret. Sane illum unice amabat, et quotiescumque 
in praetorium vocati Proceres conveniebant, Archiepiscopus 
aderat , atque hic fiebat saepe , ut , nulla habita temporis , lo- 
cive ratione , sermonem induceret de Religione, quippe qui to- 
tus in eo erat , ut eum Christo lucreretur : cumque firmissimis 
pro veritate argumentis ab Archiepiscopo allatis quid responde- 
ret non haberet Scttlemburgius , opinio constans fuit, ut mihi 
relatum est , si Augustus Episcopatu non abiisset , pro certo 
futurum , ut Lutheri partibus valediceret , et Orthodoxam Re- 
ligionem amplecteretur. Hanc conjectantium opinionem mox di- 
cenda confirmant. 

Pinacothecam bene multis tabulis, illustres Europae Viros 
referentibus ornatam , habebat , easque die quadam solemni as- 
signata convivio , placens sibi , Archiepiscopo spectandas dedit. 
Quibus ipse spectatis , dignaque eas prosequutus laude , omnia 
bene se habere inquit , et unum esse, quod miretur , imaginem 

sibi maxime necessariam desiderari. Quaerenti quaenam tandem 
ea esset, prompte respondit, afflante nempe Dei spiritu, intra- 
que praefante: Deiparae pictam effigiem hic inter alias videre 
discupio : spondeoque , si hac in re voto meo obsecundaris , 
futurum, ut magnus tibi operae fructus constet. Quibus ex im- 
proviso auditis Dux ille summus, demisso capite, obticuit. Pau- 
cis post diebus Praesulem in proprium cubiculum iterum du- 
xit , ubi erat imago sacra , quam Praesul commendaverat , et , 
quod summae venerationis argumento erat , pretiose ornata , 
veloque serico obnupta. Antistes gaudio gestiens, spiransque pie- 
tatem totus , multa inter loquendum serere de Deiparae laudi- 
bus , quae intentis arripere se auribus alter non uno signo o- 
stcndebat. ' 

Adde huc: cum nesciret idem Dux vel tantulum obloqui, 
atque adeo hiscere contra Epistolas Divi Pauli , quadaui die 
Archiepiscopus , studio provectus ei persuadendi , ut se miseri- 
cordem , facilesque aditus praeberet pauperibus , e Paulo sum- 
psit persuasionis argumenta , seu locos , ut ajunt Rhetores; ne- 
que irritus conatus fuit : ex illo enim tempore Sculemburgium 
nacti sunt pauperes munificentissimum, eoque ut patre uteban- 
tur miseri homines, magis in diem intra praecordia Ducis cha- 
ritate effervescente : cujus rei testes sunt , de quibus optime 
fuit ille meritus , Fratres Minores de Observantia , quorum do- 
micilium ad urbem extra pomoerium: virgines quoque ab illo 
dotatae 'praesertim illae , quorum parentes in bello occubuerant. 

X. Sacros ritus optime callens , eisque inhaerens mordicus _ 
quacumque quis dignitate praefulgeret , ne transversum quidem 
unguem a Romano Caerimoniali eum recedere patiebatur, immo 
abusum multiplicem , qui irrepserat , de medio sustulit , atque 
omnia juxta ejusdem Caeremonialis praescriptum ordinavit. 

Spectata hac prudentia, summaque pietate, maximam sui 
admirationem excitasse eximiis in Republica viris inde maxime 

'apparet, quod Andreas Pisanus Legatus, tum Antonius Laure- 
tanus insularum Praefectus , ipsa die , nempe vigesima Junii 
anni 1716, juxta antiquam supputationem , qua Classis superbi 
atque immanissimi Thracis Corcyrae fretum ingressa est, et edu- 
ctis in continentem copiis , urbem totam oppugnatura cominus 
circumsedit, ante omnia de Archiepiscopi salute cogitarunt, ju- 
bentes eum abdere se in Arcem : quorum paruit mandatis , li- 
cet invitus, certusque , relicta sibi optione, cum toto grege suo 
se se in perspicuum conjicere interitum. In hac Arce Catlie- 
dralis Aides in hanc diem superstes , apud quam reliquiae ali- 
quot supersunt Archiepiscopalium quondam aedium , nempe 
atrium perangustum, arctumque cubiculum , ubi Augustus qua- 
tuor supra quadraginta dies , quamdiu protracta oppugnatio est, 
vitam cum suis toleravit, nempe usque ad diem undecimam 
Augusti : juxta vero Calendarium Romanum, vigesimam secun- 
dam , qua hostes praecipiti se desperataeque fugae dederunt. 
Fuerunt qui a Patris et Episcopi latere decedere voluerunt , 
alio aliis dilapsis , qui sui Praesulis fata sequi statuerunt , exem- 
plum admirati praeclari Pastoris , qui rationes suas sui gregis 
saluti posthabens , animam suam pro ovibus ponere maluerat , 
quam in morem mercenarii , fugam capessere. Eorum nonnulli 
in Sacrarium, in templum alii, caeteri in privatas aedes , prout 
cuique obvium fuerat, promiscue cum militibus se receperunt. 
Caeterum vix dici potest quot , quantaque incommoda Augustus, 
inter militares tumultus , ferri , flammarumque , et minas debac- 
chandum, perpessus sit. In magna alimentorum penuria nautico, 
eoque modico pane vescebatur , frigidaeque potu , infra etiam 
necessariam mensuram, sitim temperabat verius quam explebat. 
Effusus tamen in preces noctes ducebat insomnes, et si natura 
labore confecta eum ad quietem vocabat, male sedens parum- 
per eam recreabat. Huc adde , summum animi moerorem, quo 
aliorum calamitates ita prosequebatur , et ut ad extremam usque 

maciem enectus, ad pristinam multos post annos constantem 
valetudinem redire nequiverit. 

XI. Ne credas tamen , obstrepente bello , tantosque inter tre- 
pidantium clamores, indictum divinae Psalmodiae silentium; 
nam quotidie singulae Horae Canonicae , ut solemne est pacata 
quaque in Ecclesia rite canebantur : quibus et ipse Archiepi- 
scopus cum suo sacro Senatu, et quibusdam aliis religiosis vi- 
ris intererat una psallens , sacrificium deinde obiens ipse , quod 
vocant Conventuale. Post Vesperas, Sanctorum litaniae, ipso 
semper praesente atque praeeunte , recitabantur. Quibus abso- 
lutis , ad aram Deiparae Rosarii pensum persolvebat, additis e- 
jusdem litaniis , aliisque precibus. Tribus hebdomadae diebus 
ante Augustissimum Sacramentum , publice expositum , preces 
fundebat , ut Rem Venetam publicam , se ipsum , suumque 
gregem cum omnibus Christi fidelibus a praesenti periculo vin- 
dicaret , impendens de suo , quidquid opus foret ad cultum , 
dignumque tam pio opere ornatum. Seris autem nepotibus me- 
morabilis erit ilia dies, qua Classes concurrerunt, tertia nempe 
ab ejus appulsu. Statim ac enim e fenestra domunculae suae 
incendiarias ballistiis tonantes audivit, viditque flammas ; tintin- 
nabulo omnes, qui inermes erant in arce, ad templum convo- 
cavit, quo et ipse se contulit; et serio reputans non civitatem 
unam , verum etiam Christianam Rempublicam in sutnmo ver- 
sari periculo, vestes induens pontificales. Lignum Sanctissimae 
Crucis, quod nuper et in tempore illuc transtulerat, ardens 
charitate , cum splendido cereorum apparatu , circa moenia por- 
tavit , procedente rite populo , nec non sacerdotum , et levita- 
rum ordine ; ibique consistens impavidus, crepantibus ex adverso 
ignitis globis, ter Classi Catholicae benedixit, effusissimis lacry- 
mis Deum deprecatus, ut quod minabatur exitium averteret : 
suique Praesulis populus sequutus exemplum, gemitibus magis. 






Digitized by Google 




‘bto 



18 

quam voce , Dei misericordiam flagitabat : et cum moestissimi 
filii Patrem suum complorarent in summo discrimine positum , 
fortior ille, suique victor pro suis ovibus mori praeoptabat , 
quem tamen , et est superis gratia, Ecclesiae suae felicitati prae- 
ripere mors non potuit. Tam illustris pietas in sui traxit admi- 
rationem perinde atque Catholicos, etiam Religioni nostrae ad- 
versarios ; atque adeo Graecos ipsos , licet nomini nostro ma- 
xime infensos. Neque silentio praetereundum est , Augusti cu- 
biculo (mirabile dictu) vel igneas pilas, bellicis tormentis ex- 
cussas , pepercisse , cum aedes reliquas Arcliiepiscopalis Sedis 
solo aequassent , quippe quae ob loci eminentiam super caetera 
aedificia obnoxiae maxime telorum jactu forent , ictibusque 
propositae. 

XII. Praeterea adibat assiduus Valetudinaria quotquot erant 
Corcyrae , eaqne plurima , praeter antiquum , per occasionem 
belli nuper instaurata , in quorum singulis plures quam centum 
vel sauciati , vel alio correpti morbo decumbebant : quos omnes 
viritim paterna dignabatur consolatione : diligenterque perconta- 
batur num ministri , ut par erat , solertem operam praestarent, 
ne eis quidquam deesset. Et si quem deprehendebat officio suo 
minus accurate fungi , apud eos , quibus rerum curatio et ad- 
ministratio publice demandata erat, per aulicos suos deferebat, 
quos semper nactus fuit justis et piis suis postulationibus ob- 
sequi paratissimos. Hoc egregiae charitatis officium non corporis 
modo morbis , sed etiam animae praesentissimum levamen erat: 
nam sacri cooperatores , singulis Xenodochiis attributi , omnes 
adhibebant curam, ut sacramenta opportune administrarent . et 
animam agentibus praesto essent. Tot inter incommoda, quibus 
scatent hujusmodi calamitosorupi hospitia , reluctante licet na- 
tura , ea assidue invisere non praetermittebat, neque id cnrsim 
praestabat , aut perfunctorie , sed ad duas justas oras , et in- 

tertium plures , si quando ita ferret necessitas. Quicumque eniin 
suam invocaret opem, continuo accurrebat, ut vel moriturum 
peccatis absolveret , vel Episcopali benedictione donaret , vel 
manus osculo solaretur. Quae omnia quantum laboris et patien- 
tiae ei afferrent , quisque conjicere atque aestimare potest. Quod 
si omnia et singula Christianae pietatis officia, quae sanctissimus 
Praesul per ea calamitosissima tempora obiit, hic persequi ve- 
lim , vel taedio legentem afficerem , vel tempus me , calamus- 
que deficeret. 

XIII. Tanti Praesulis eximia et pene divina virtus, licet an- 
gustis insulae circumscripta terminis , non potuit tamen ita fini- 
bus suis cohiberi , ut foras non erumperet , deque ea per dis- 
sitas etiam regiones fama magnifice loqueretur. Quodque magis 
mirandum est, non nostri tantum, sed et Catholicae Fidei ad- 
versarii non dubium de Augusto reddebant testimonium. Non 
est quidem , quamobrem quis de catholicis ambigat : de iis au- 
tem, qui heterodoxae fidei sunt, sufficiat vel unus ille, quem 
superius nominavi, copiarum nempe terrestrium Dux, quique 
praesens omnia noverat , qui non cuicunque de populo , sed 
ipsi Innocentio XII. Romano Pontifici testatus est , quod , si 
Romanae Ecclesiae Praesulum mores iidem essent, qui Archiepi- 
scopi Corcyrensis , protinus foret, ut ipse, neque haesitanter, 
ad Catholicae Fidei partes , relicto Luthero , transiret. Cum 
igitur Romam passim nuncii perferrentur , qui Archiepiscopi 
Corcyrensis laudes celebrarent , summus Pontifex pro sua sa- 
pientia in opportuniorem locum eum transferre statuit , unde 
lacilius utiliusque circumquaque late dimanarent doctrinae ejus, 
et sanctitatis exempla. Forte tunc temporis vacabat Episcopalis 
Tarvisina Sedes , quoniam praeclarissimus Episcopus Mauroce- 
nus ad Sedem Brixianam demigraverat ; quapropter summus 
Pontifex, die secunda Februarii anni 1723, Tarvisinam Eccle- 

siam Augusto curandam altribnit. Attamen Corcyrensem nor» 
ante Calendas Octobris dimisit ; ad hanc enim usque diem , nt 
Romam proficisceretur , navim conscendere distulit : quoniam 
ei per Cardinalem ab Epistolis summus Pontifex vetuerat , ne 
Corcyra discederet , antequam omnis refrigesceret novi belli aut 
rumor , aut metus , militesque , pacata provincia , ad suas sta- 
tiones redirent. Adeo necessariam prudentiam ejus in rebus 
publicis temporibusque difficillimis Pontifex existiihabat ! 

XIV. Quod si magna Corcyrenses tristitia discessus ejus af- 
fecit , maxima e contra laetitiae significatione eumdem excepit 
Tarvisium die vigesima septima Januarii anni insequentis : qui 
biduo post solemni ritu ac pompa, frequcntissimo populo , cun- 
ctisque plaudentibus, sui Regiminis initia celebravit. Sane boni 
omnes Deo , quod irreprehensum Pastorem , multisque rebus 
et magnis spectatum et cognitum , ad suam Ecclesiam sanctis 
informandam moribus sibi donasset , gratias agebant multo ma- 
ximas , pietate gestantes. Haec enim Ecclesia dolore perculsa, 
quod optimum Pastorem Maurocenum amiserat , respirare sibi 
visa est, sperans se brevi pristinam tranquillitatem et gaudium 
esse recuperaturam. Neque nos spes nostra fefellit. Nam statim 
atque Ecclesiam hanc regendam suscepit, salutaribus summum- 
que Religionis studium pracseferentibus Decretis, Clerum admo- 
nuit ; quosciHnque sacrae militiae mancipatos , debere morum 
splendore ac sanctitate praelucere caeteris : scientes se a Chri- 
sto Domino vocari : lucem, supra montem positam , ac per 
ipsos fieri oportere , ut omnes Patrem glorificent , qui in 
caelis est. Animadvertens autem rerum divinarum inscitiam 
matrem esse et "magistram erroris, serie Parochos hortatus est, 
ut oves suas nutrirent caelesti pabulo Christianae Doctrinae , 
neque eis satis foret, si eam memoriae tantummodo mandan- 
dam curarent , nisi etiam panem petentibus frangerent : ne 

cuipiam esset querelae locus : se panem petiisse , neque inven* 
tum qui frangerent. Ut autem quae ipse dabat mandata firma- 
ret exemplo , quotidie rigidiore licet ac pluvio caelo, aliquam 
ex Ecclesiis adibat, ut primis sacrorum Mysteriorum rudi- 
mentis pueros imbueret : quo in labore justae saltem horae tem- 
pus, idque stando semper, et aestu madens, impendebat: quod 
muneris dum obiret , omnibus perspicuum erat quam impense 
commissi sibi gregis saluti studeret. Sed ne quid in re tanti 
momenti peccetur , neve quid praepostere inordinateque fiat , 
libellum edidit typis impressum, in quo , postquam demonstras- 
set Doctrinae Ghristianae dignitatem atque excellentiam ; quippe 
quam docuit Christus ipse Dominus, Sapientia Patris, et Apo- 
stolis tradidit , a quibus eam accepimus : ejus Doctrinae neces- 
sitatem ostendit , cum viam una sternat nobis , qua in illam 
possimus aeternam reqniem ingredi, quae nos manet in Caelo. 
Deinde eorum , qui tanto operi , tamque necessario , curam au- 
xiliumque impenderent , officia recenset , singulisque praecepta 
et normam tradit, quibus innixi ad optatum finem perveniant, 
ut recte videlicet, sancteque adolescentuli Christi Doctrinam 
doceantur. Ne vero quispiam invitus, vel segnis ad locum scho- 
lae caelestis accederet. Indulgentias innumeras, quas Summi 
Pontifices , quasi spiritualia stipendia dispertierunt , proponit ; 
quibus omnes allecti laeto promptoque animo properent adesse. 

XV. Post haec necessitatibus suae Dioeceseos obviam ivit , 
eam lustrando , salutis periculive sui plane securus , Apostolici 
ardoris , eximiae pietatis , ac Pastoralis sollicitudinis ubique in- 
signia relinquens vestigia. Nam singulis diebus , re divina facta, 
et frequentissimo populo' sacra Synaxi refecto, sacro Chrismate 
initiatos inungebat , et licet id negotii ad meridiem plerumque 
protraheret, interdum tamen et pomeridianis horis eidem insi- 
stebat , ne aliquis non confirmatus abiret ; idque tam periculoso 

conatu , ut aliquando vix a lassitudine stare posset, inniti coactus 
suorum ministrorum fulcientibus bracliiis. Laborem hunc , nulla 
mora interposita , non minor alius excipiebat , Christianae quip- 
pe Doctrinae , quam tradehat circumfluentibus , donec appro- 
pinquaret hora currum ascendendi, ut ad aliam Ecclesiam iter 
arriperet: adeo nulla die ab operosa animarum cultura yacabat. 
Ex his patet non modo minime diminutum in eo , sed magis 
auctum fuisse illum eharitatis ignem, et pastoralis animi omni- 
modam virtutem , quam antea semper ostenderat , ita ut passim , 
et palam diceretur perfecti Episcopi in ipso formam inesse , 
et exemplar. Hinc conjicere est quanta eum oportuerit incom- 
moda perpeti , in tam lata Dioecesi , ab Alpibus ad undas A- 
driacas pertinente : quanta uti animi moderatione , ut modo suavis 
et indulgens , modo loret acris ac vehemens , ne quid intenta- 
tum relinquat , quo minus tum Cleri , tum populorum mores , 
ad rectam Patrum normam , si forte aberraverint , revocaret. 
Atque extant etiam nunc, quae, ubi opus fuit, sua manu exa- 
ravit edicta et constitutiones, quas etiam iter faciens dabat ex 
aliquo vel pago , vel oppido , ubi tantisper consistebat , opus 
urgens visitationis : quae quidem constitutiones Apostolorum di- 
sciplinas redolent.. 

XVI. Expedito tandem gravissimo Visitationis negotio , in 
qua omnes et singulas Dioecesis partes perlustrans, diligenter- 
que explorans , optime intellexit quid quoque loco sit , quod 
emendatione indigeat , vel omnino desideretur. Quare reversus 
postremo in Urbem, unde, veluti e specula, memori mente 
cuncta, quae viderat, prospiciebat; nullis datis labori induciis, 
diu, noctuqive secum ipse reputabat, quibus salutaribus, prae- 
ter ea , quae jam adliibuerat , remediis, pravos quosque gregis 
sui mores e medio tolleret , suique Cleri disciplinam vel incli- 
nantem erigere, vel erectam firmare posset. Quare intentus tanto 

operi, nullo parcens labori, prudentissima edidit decreta, sanctis- 
simasque leges, quas deinde in Synodo Dioecesana latas , publici 
juris fecit , prelis subjectas typographicis. Hujus Codicis aucto- 
ritas, quae viget adhuc apud nos, resque hujus Ecclesiae ritus 
et disciplinas dirigit , tanti facienda est , ut clarissimus vir ( ne 
aliorum sententias , vel temporis judicium proferam) qui Vene- 
tae Reipubficae auctoritate Censor institutus erat librorum , qui 
typis forent imprimendi , ipse , inquam , Censor P. Paulus Co- 
Jetti , data Venedis ad Augustum epistola , ipsi gratulatus sit 
de opere , quod eximium absolutumque exegerit. Quoniam vero 
auxilio indigebat ministrorum, ut populus divinas, ecclesiasti- 
casque leges doceretur , in illud curam omnem intendebat, ut 
Clerici apprime et Sacerdotes erudirentur , quo idonei fierent , 
ut aliorum mentibus , quae necessaria scitu essent , suppedita- 
ret. Propterea in Episcopales jEdes semel , aut bis in mense 
convenire eos jubet , ubi conscientiae quaestiones , quas antea 
proposuerat is , qui concioni jussu Episcopi praeerat, dicds utrin- 
que sententiis, discutiantur : atque ad ultimum solvantur ipsius 
praesidis, veluti oraculo. Identidem praeterea a Vicariis Foraneis 
coram se congregatis , statum omnium Dioecesis Ecclesiarum 
inquirebat, ut opportuno remedio, antequam malum increbresce- 
ret , necessitatibus consuleret. Qui de omnibus adeo sollicitus 
erat , ut gravi cura premeretur , vix dici potest quanta prae- 
sertim m pauperes misericordia et charitate moveretur. Sed quia 
jam nonnulla de fcjus munificentia in egenos superius attulimus, 
quando erat Corcyrae ; hoc loco nihil addendum ducimus , nisi 
in ejus corde in tantum auctam fuisse charhatem , ut querere- 
tur et doleret , non tantas esse sila opes , quibus posset indi- 
gentium egestati satis superque , quemadmodum optabat , opi- 
tulari 

XV1L Cum jam supra innuerimus tanto eum in literas, ac 



Digitized by Google 







24 

scientias amore ferri solitum , ut ingenii sui ac doctrinae non 
pauca posteris monumenta relinquere potuerit; aequum est , ut 
etiam aliquid de scriptis ejus dicamus. Itaque junior adhuc, et 
antequam sacrae militiae nomen daret , multa scripsit ligata , 
et soluta oratione , utpote literis deditus humanioribus. Inter 
haec primo loco censentur Memoriae Gallici Regni ab origine 
Monarchiae ad annum usque 1610, tribus voluminibus, quae 
consequitur Genealogia singulorum Europae Principum suis di- 
gesta stemmatibus. Tum vero cum inter Patavinos Canonicos 
cooptatus fuit, illius Ecclesiae Episcoporum seriem ordinavit, 
illustravitque exquisitissimis atque antiquissimis documentis, ex 
illius Archivo summa diligentia , et improbo labore depromptis ; 
nec ea seris nepotibus mandare omisit , quae magno damno 
dignitatis suae Ecclesiae cum tineis luctabantur , et opus ad 
hodiernum usque Praesulem protraxit. Archiepiscopus vero 
Corcyrensis designatus , ecclesiastica tantum studia in deliciis 
habuit. Hinc prospiciens fore, ut ad arduum sibi cum Graecis 
disputandi negotium esset ,' controversiarum doctrinam uno 
comprehensam volumine sibi paravit, cui addidit aliud, quod 
Schisma Graecorum confutatum inscripsit. Splendida hac supel- 
lectile , exquisitis confecta doctrinis , et argumentis munita , eo- 
rum audaciae occurrere nunquam timuit. Et quoniam errorum 
illius gentis caput est et origo discidium illud infaustum a Pe- 
tra , super quam aedificata a Christo Ecclesia est , non potest 
fieri , quin illis ostenderit nullam aliam praeterea inveniri pe- 
tram, ubi consistere homines possent: Fundamentum enim 
aliud nemo potest ponere , praeter id , quod positum est , 
quod est Christus Jesus. Stulti sunt igitur qui ab hac Petra 
(Petro scilicet Christi Vicario) recedunt , ingrati vero atque 
impii , qui Petram salutis , quam revereri ac diligere debent 
omnes , oblatrant , veluti canes , ac invido rictu et dente mor- 

clere conantur. Quisquis illi Petrae non fideliter adhaeret, exspes 
errat , et in praeceps agitur , quippe qui ad Christi Ecclesiam, 
in qua tantum salus est , minime pertineat. 

Elucidarium Evangeliorum XVI. voluminibus scripsit , in quo 
summo studio Acta Evangeliea narrat, temporum serie concin- 
nata , sacros historicos inter se , sicuhi dissidere videantur , 
sanctorum Patrum insistens vestigiis, scite concilians. Adde 
aliud Opus quinque conflatum voluminibus, in quo adnotatio- 
nes affert in Acta Apostolorum , sed italo sermone. 

Cum autem Corcyrensis Ecclesia sacros ritus plane ignora- 
ret, ut et Canonicas Horas sine necessario Calendarii subsidio 
canere , et recitare solerent; ut tantam , tamque turpem in- 
scitiam ex illo suo Clero eliminaret, horum originem et neces- 
sitatem scripto ad id volumine patefecit: tum Sacerdotes omnes, 
quae ad sacrosanctum Missae sacrificium spectant , quasque 
caeremonias inter celebrandum observare deberent, edocuit , 
Canonis mysteria praesertim explicando , quem a sacro Divinae 
Scripturae fonte derivatum ostendit Aliud praeterea Opus elu- 
cubrando confecit , cui titulus : Concordantia Martyrologii Ro- 
mani cum Mendogiis, et Menaeis Graecorum: cui addidit anti- 
quarum ac recentiorum haeresum historiam , eas satis super- 
que refellendo , et inter se comparando : ponderosum Opus , 
quippe octo constans voluminibus. 

Sicuti autem otio perpetuum bellum indixit , ita a curis hu- 
jus Dioecesis cum vacat, aut legentem aut scribentem invenias; 
nunquam relaxantem animum, nisi in preces ad Deum incum- 
bat , utcunque gravis aetas , et anceps , infirmaque valetudo 
quietem postulet sane multam. Duobus ab hinc annis literas 
scripsit , quibus a SS. Patribus , quale sit munus Episcopi , in- 
quirere aggressus est, idque quasi in bene picta tabula ob 
oculos ponit. Adde quae de honestate Clericorum , de officio 

regimine nunc temporis, dum haec enarro , impigre elucu- 
brat. Dolendum est enimyero tanti viri labores, scripta, lucubra- 
tiones vel maxima ex parte , nescio quo fato periisse , vel for- 
tasse alicubi delitescere : quae si tandem aliquando in lucem 
proferrentur, eximiam auctoris solertiam ac sapientiam patefa- 
cerent,. 

XVIII. Antequam finem facio , non erit abs re fortasse lecto- 
rem admonere, non esse perperam factum, quod Archiepiscopi 
nomen Augusto adhaeserit etiam postquam a Sede Archiepisco- 
pali discessit ; nam Summus Pontifex piissimo , doctissimoque 
viro, et de Sede Apostolica optime merito, non solum titulum, 
sed et dignitatem Arehiepiscopalem confirmavit, quandoquidem 
singulari privilegio , seu Induito , ad eum Pallium quoque mi- 
serit : quod insigne ornamentum impositum ei fuit in Ecclesia 
Monialium S. Pauli hujus urbis a celeberrimo doctissimoque 
viro Angelo Maria Querino, Episcopo Brixiensi, in amplissi- 
mum postea Eminentissimorum Cardinalium Collegium jure 
meritoque adlecto. 

Fractus demum tantis curis ac laboribus, sensit ingravescere 
aetatem , et vitae finem appropinquare ; propterea , ne quid in 
eo casu esset, quod de una tantum aeternitate cogitare volen- 
tem impediret : tempore sua manu Testamentum scripsit , de- 
cem scilicet annos antequam decederet. Qui quidem ea pietate, 
quam semper coluerat , verba initio statim affert Christi Domi- 
ni , quibus Salvator noster omnes hortatur, ut parati sint, ne 
mors imprudentes corripiat. Praefatus igitur primum quae Re- 
ligioni consentanea sunt, res omnes cujuscunque generis ad 
se spectantes ita prudenter dispertit , Nepotibus videlicet ex 
fratre , quos haeredes instituit , tum aliis porro , tum pauperi- 
bus ; ut justitiae , et beneficentiae satisfieret. Speciali vero quo- 

